paragraph_text: Red Bay (engleski za „Crveni zaljev”) je ribarsko selo i bivše mjesto nekoliko baskijskih kitolovnih postaja na južnoj obali Labradora u kanadskoj pokrajini Newfoundland i Labrador, Kanada. Od 1550. do ranog 17. stoljeća Red Bay je bio glavno baskijsko kitolovno područje, o čemu svjedoče tri baskijska galijuna i četiri brodice tipa txalupa (chalupa) koji su služili za kitolov. Red Bay je 1979. god. postao Nacionalni spomenik povijesti Kanade, a 2013. god. upisan je i na UNESCO-ov popis mjesta svjetske baštine u Sjevernoj Americi kao „arheološki lokalitet koji pruža najranije, najsačuvanije i najpotpunije svjedočanstvo europske predindustrijske kitolovne tradicije”.Red Bay Basque Whaling Station, Službene stranice UNESCO-a Pristupljeno 14. rujna 2013.